तर, यो वाक्यांश बाहेक प्रचण्डले एमालेलाई उपेन्द्र यादव नेतृत्वको संघीय समाजवादी फोरमसँग मिलेर सरकार गठन गर्न प्रयास गरेको आरोप लगाए । अझ अघि बढेर उनले सत्ताको साँचो आफ्नो हातमा रहेको वताउन छुटाएनन् । कांग्रेस नेतृत्वसँग उनको निकटता र शक्तिकेन्द्र सँगका वार्ताले पार्टी एकताका निम्ति उनको प्रथमिकता बदलिएको संकेत गर्न यो नै काफी थियो । नत्र पार्टी एकताप्रति इमान्दार रहेको वताइरहंदा एमाले अध्यक्षसँग उनीमात्रै बसेर गरिएका वार्ताका विषयवस्तु सहमति नहुँदै बाहिर सार्वजनिक गर्नु शोभनीय हुँदैनथ्यो ।
